ddrg/super_eurlex huggingface dataset:
13.

påpeger vigtigheden af et fuldt funktionsdygtigt indre marked for energi for at opnå øget selvstyre i energiforsyningen; mener, at dette kan opnås gennem en tilgang baseret på regional klyngedannelse såvel som gennem diversificering af energiruter og -kilder; understreger, at den østeuropæiske infrastruktur bør styrkes for at bringe den på lige fod med infrastrukturen i de vestlige medlemsstater; understreger, at det indre marked for energi bør bidrage til at opretholde rimelige energipriser for både forbrugerne og virksomhederne; mener, at der for at nå EU's klima- og energimål er behov for en ny tilgang bestående i anvendelse af hensigtsmæssige minimumspunktafgiftssatser for CO2-udledning og energiindhold; understreger, at der er behov for yderligere energieffektivitetsplaner og -foranstaltninger med henblik på en væsentlig forøgelse af energibesparelserne; understreger behovet for at fremme intelligente net og vedvarende energiformer samt at tilskynde lokale og regionale myndigheder til at udnytte ikt i deres energieffektivitets- og miljøplaner; understreger, at der er behov for yderligere energieffektivitetsplaner og -foranstaltninger med henblik på en væsentlig forøgelse af energibesparelserne, og opfordrer Kommissionen til nøje at følge gennemførelsen direktiverne om energimærkning, miljøvenligt design, transport, bygninger og infrastruktur for at sikre og gennemføre en fælles europæisk rammetilgang;
20.

påpeger, at det af finansforordningen fremgår, at tilskud »ikke [må] finansiere samtlige modtagerorganets driftsudgifter«; bemærker, at det er særlig svært for fonde at overholde denne regel, og at det fører til uigennemskuelige bogføringsmetoder (for eksempel »bidrag i naturalier«); påpeger, at næsten ingen af finansieringsordningerne i medlemsstaterne kræver en delvis selvfinansiering, da dette kan stille mindre eller nyligt etablerede partier ugunstigt;
14.

gentager - i betragtning af den alvorlige tvivl om kvaliteten af de oplysninger, som medlemsstaterne indsender - sin beklagelse over, at Kommissionen sætter flere kræfter ind på at overbevise Europa-Parlamentet om behovet for at indføre en »acceptabel fejlrisiko« end på at overbevise medlemsstaterne om behovet for, at obligatoriske nationale forvaltningserklæringer er behørigt revideret af den nationale revisionsinstans og konsolideret af Revisionsretten; opfordrer Kommissionen i samarbejde med medlemsstaterne og ved at udarbejde en hensigtsmæssig beretning i overensstemmelse med traktaten til at give Parlamentet tilstrækkelig garanti for, at dette mål er blevet nået, og at indsatsen for at bekæmpe svig gennemføres korrekt;
69.

opfordrer Kommissionen til at give sin tilslutning til følgende liste over forslag, der udgør Parlamentets hovedprioriteter: — opfordrer Kommissionen til at træffe foranstaltninger til at øge EU-borgernes mobilitet, især ved senest i september 2011 at fremlægge en grønbog om anerkendelsen af fagkvalifikationer, herunder en vurdering af de eksisterende rammer og, om nødvendigt, foreslå lovgivningsinitiativer til en reform af disse rammer i 2012 og samtidig anslå lønsomheden og merværdien ved professionsidentitetskort gældende i hele EU og et europæisk kvalifikationspas i 2011 og etablering af en mobilitetsresultattavle til måling af mobilitet inden for EU — opfordrer Kommissionen til at indtage en mere aktiv rolle i samordningen af de nationale markedstilsyns og toldmyndigheders aktiviteter med det formål at forbedre effektiviteten af grænsekontrollen af varer, der indføres fra tredjelande, og til i 2011 at udarbejde en flerårig handlingsplan for udarbejdelse af et virkningsfuldt EU-markedstilsynssystem for alle varer, idet medlemsstaterne samtidig gives plads til fleksibilitet i opfyldelsen af deres juridiske forpligtelser — opfordrer indtrængende Kommissionen til at foreslå en forlængelse af de eksisterende roamingbestemmelser, både hvad angår tid - indtil juni 2015 - og anvendelsesområde, ved at indføre detailprislofter for dataroaming, med henblik på at nedbringe roamingudgifterne for personer og erhvervsliv — opfordrer Kommissionen til pr. juni 2011 at fremlægge et lovforslag om sikring af adgang til visse basale banktjenester og til forbedring af gennemsigtigheden og sammenligneligheden af bankgebyrer ved udgangen af 2011 — opfordrer Kommissionen om at udarbejde et lovgivningsforslag om fjernelse af hindringer, der besværer mobile arbejdstagere, med henblik på at sikre fuld overførsel af pensionsrettigheder;
33.

er klar over, at EU ikke kan anvende de eksisterende tvistbilæggelsesmekanismer under Det Internationale Center for Bilæggelse af Investeringstvister (ICSID) og FN's Kommission for International Handelsret (UNCITRAL), da EU som sådan ikke er medlem af de to organisationer; opfordrer EU til at indføje et kapitel om tvistbilæggelse i hver ny EU-investeringsaftale i overensstemmelse med de reformer, der foreslås i denne beslutning; anmoder Kommissionen og medlemsstaterne om at påtage sig deres ansvar for som centrale aktører på internationalt plan at arbejde for de nødvendige reformer af ICSID's og UNCITRAL's bestemmelser;
44.

beklager, at alt for mange overtrædelsesprocedurer tager for lang tid, inden de afsluttes eller bringes for Domstolen; opfordrer Kommissionen til som benchmark at fastsætte en frist på 12 måneder for den maksimale gennemsnitlige tid, som det tager at gennemføre overtrædelsesprocedurer, lige fra procedurens indledning til fremsendelsen af en begæring til Domstolen; beklager dybt, at sådanne procedurer ikke har nogen direkte virkninger for EU-borgere eller -indbyggere, som eventuelt har været ofre for manglende håndhævelse af EU-lovgivningen;
32.

er bekymret over, at nøgleprojekterne for affaldsinfrastrukturforvaltning (oplagring af brugt brændsel og affaldsdepot-projektet) har været præget af alvorlige forsinkelser, som har medført yderligere udgifter i forhold til de oprindelige overslag; bemærker, at det eksisterende spillerum i systemet er næsten udtømt, og at forsinkelser kan begynde at indvirke på den kritiske fase for hele nedlukningsplanen med en tilsvarende stigning i udgifterne; opfordrer Kommissionen til at aflægge beretning om resultaterne af genvurderingerne af tidsplanen for hele projektet;
1.

glæder sig over Kommissionens seneste forslag til lovlig migration for ikke-asylansøgere og opfordrer den indtrængende til at udvikle yderligere instrumenter til etablering af en fælles immigrationspolitik, håndtere økonomisk migration med henblik på at fremme økonomiske og sociale fremskridt i modtager-, transit-, og oprindelseslande og øge den sociale samhørighed ved at forbedre integrationen af migranter; fremhæver nødvendigheden af at give tilstrækkelige oplysninger om muligheder for lovlig immigration til EU for at undgå ulovlig migration, udnytte EU's ordninger for lovlig immigration bedre, klarlægge de aktuelle perspektiver og muligheder inden for EU og gøre menneskehandlernes falske løfter til skamme og derved begrænse den fortjeneste, som den organiserede kriminalitet og menneskehandlerne kan opnå ved, at mennesker tvinges til at flytte; opfordrer Kommissionen til at fremme beskyttelsesforanstaltninger for sårbare grupper og personer (navnlig kvinder og børn), som ofte bliver ofre for menneskehandel og seksuel udnyttelse, og opfordrer den indtrængende til at etablere informationscentre om muligheder for migration til EU i tredjelande; opfordrer imidlertid til at sørge for et afbalanceret forhold mellem at fremme lovlig migration til EU og sikre, at EU har kapacitet til at modtage migranterne og sørge for en vellykket integration af dem;
30.

kræver, at der i forbindelse med udviklingsstrategier for den enkelte bedrift og for regionerne i højere grad tages hensyn til kvindernes landbrugsmæssige og ikke-landbrugsmæssige kompetencer; understreger, hvor vigtigt det er for kvindelige landbrugere og andre kvinder i landdistrikterne at være i stand til at opnå kvalifikationer og uddannelse som producenter og iværksættere, og opfordrer Kommissionen og medlemsstaterne til i samarbejde med de regionale og lokale myndigheder, landdistrikterne, kvindeorganisationerne og landboforeningerne at skabe incitamenter til at fremme kvinders deltagelse i arbejdsstyrken, fjerne enhver diskrimination mod kvinder på arbejdspladsen og forbedre uddannelsen af kvinder, herunder ved at fremme øget adgang til videreuddannelse og fagspecifikke kurser på uddannelsesinstitutioner, og til at foreslå tilsvarende foranstaltninger til udvikling af landdistrikterne under akse 3 i landdistriktsudviklingsprogrammerne samt fremme eksisterende initiativer; påpeger, at disse foranstaltninger vil bidrage til kampen mod social udstødelse i landdistrikterne, og at risikoen for at havne i fattigdom er større for kvinder end for mænd;
7.

opfordrer indtrængende Kommissionen til at opfordre de mauretanske myndigheder til at afgive garantier vedrørende deres fortolkning af kontrolforanstaltningerne; gentager navnlig, at EU-fartøjer er udstyrede med fartøjsovervågningssystemer, og at deres position skal fastslås ved hjælp af disse systemer; understreger, at det bør være forbudt at henholde sig til en omtrentlig vurdering på øjemål af afstand til kysten, eftersom det har vist sig at være upålideligt og ført til retsusikkerhed for flåden; understreger, at eventuelle alternative systemer skal aftales indbyrdes i forvejen; mener, at positionssignalerne bør sendes direkte til de mauretanske myndigheder i realtid; mener endvidere, at protokollen bør fastsætte, at fartøjet, hvis fartøjsovervågningssystemet svigter, skal få det repareret inden for to uger eller vil få sin tilladelse til at fiske suspenderet, indtil det er blevet repareret;
understreger behovet for at gøre brug af alle til rådighed værende muligheder og finansielle marginer under EU's fiskeribudget med henblik på at finansiere omgående støtteforanstaltninger til sektoren og dermed give den mulighed for at overvinde de vanskeligheder, som stigningen i brændstofpriserne har medført, indtil der iværksættes andre former for foranstaltninger;
4.

understreger, at formålet med alle initiativer skal være at lede alle unge på vej, så det lykkes for dem at blive integreret i samfundet og de løbende forberedes på fremtidens Europa, hvilket indebærer, at de også gives mulighed for at indgå i sociale aktiviteter og for at hjælpe med at forme samfundet, og at det gøres muligt for alle unge at få gavn af skolegang, videregående og ikke-formel uddannelse, erhvervsuddannelse og videreuddannelse, hvor der lægges vægt på at opfylde det moderne, konkurrenceprægede, inklusive og bæredygtige samfunds fordringer med henblik på at gøre det nemmere for de unge at få adgang til arbejdsmarkedet;
1.

glæder sig over Kommissionens og dens agenturers indsats med hensyn til fælles dataindsamling på dette område, især initiativet i 2009 til oprettelse af ESVAC (europæisk overvågning af veterinært forbrug af antimikrobielle stoffer); beklager, at ikke alle medlemsstater endnu har tilsluttet sig ESVAC-netværket og opfordrer til, at flere lande gør dette; opfordrer Kommissionen til at stille tilstrækkelige finansielle ressourcer til rådighed for ESVAC-netværket, således at det kan udføre sine opgaver; opfordrer Kommissionen til straks at tilvejebringe de nødvendige lovgivningsmæssige rammer for at give medlemsstaterne myndighed til at foretage en effektiv dataindsamling;
C.

der henviser til, at husligt arbejde i industrilandene tegner sig for mellem 5 og 9 % af al beskæftigelse, at hovedparten af de beskæftigede inden for denne sektor er kvinder, at sådant arbejde er undervurderet, underbetalt og uformelt, og at den sårbare situation, som personer, der udfører husligt arbejde, befinder sig i, betyder, at de ofte forskelsbehandles og let kan udsættes for ulige, uretfærdig eller grov behandling,
2.

mener, at det vil være et vigtigt skridt mod at overvinde tidligere europæiske splittelse og fremvise det nye Europa ved at tildele titlen af Europæisk Kulturhovedstad til en by, der var skueplads for så tragiske begivenheder i løbet af det 20. århundrede;
29.

glæder sig over Kommissionens intention om at foreslå mindre omstændelige administrative og finansielle regler for SMV'er, såvel som et sæt rationaliserede instrumenter til styrkelse af deres innovationskapacitet gennem hele innovationscyklussen, herunder ikke-teknologisk innovation, inden for de fremtidige finansieringsrammer for forskning og innovation og især arvtager-programmerne til det syvende forskningsrammeprogram og rammeprogrammet for konkurrenceevne og innovation; minder Kommissionen om betydningen af, at der stilles lokal støtte til rådighed for SMV'er, f.eks. gennem inddragelsen af innovationscentre, handelskamre, erhvervsorganisationer og innovationsklynger;
6.

glæder sig over FN’s generalsekretærs beslutning om at afgive et positivt svar på panelets opfordring til en undersøgelse af FN’s ageren i forbindelse med organisationens gennemførelse af dennes humanitære mandat og beskyttelsesmandat under krigen i Sri Lanka, navnlig i konfliktens sidste fase; bemærker, at ekspertpanelet har anbefalet, at FN’s generalsekretær straks bør etablere en uafhængig international mekanisme, men at han har fået oplyst, at dette kræver værtslandets samtykke eller en beslutning truffet af medlemsstaterne gennem et passende mellemstatsligt forum;
61.

understreger, at intellektuelle ejendomsrettigheder er et grundlæggende aktiv for kreative virksomheder, et incitament til individuel kreativitet og til investering i nyskabelser; henstiller derfor, at der udarbejdes planer for at hjælpe de kulturelle og kreative industrier med at tilpasse sig overgangen til den digitale tidsalder ved hjælp af onlinetjenester baseret på nye former for forvaltning af rettigheder, der beskytter ophavsretten; opfordrer desuden til afbalancerede lovgivningsrammer for beskyttelsen og håndhævelse af de intellektuelle ejendomsrettigheder;
1.

henviser til sine bemærkninger i beslutningen af 18. maj 2010 om nye udviklingstendenser for offentlige indkøbskontrakter, især punkt 46, hvoraf fremgår, at Parlamentet er stærkt imod protektionistiske foranstaltninger på området for offentlige indkøb på globalt niveau, men er stærk tilhænger af princippet om gensidighed og proportionalitet på dette område; og opfordrer Kommissionen til at foretage en detaljeret analyse af de potentielle fordele og problemer i forbindelse med indførelse af forholdsmæssige målrettede adgangsbegrænsninger på dele af EU's markeder for offentlige indkøb, en konsekvensanalyse, hvoraf fremgår, hvornår adgangsbegrænsningen eventuelt kan anvendes, og en vurdering af hjemlen for et sådant instrument, der ville kunne anvendes over for de handelspartnere, der drager fordel af EU-markedets åbenhed, men ikke synes at have til hensigt at åbne deres egne markeder for virksomheder fra EU, samtidig med at EU's partnere fortsat tilskyndes til at tilbyde europæiske virksomheder ordninger for gensidig og forholdsmæssig markedsadgang, inden der foreslås en ny lovtekst vedrørende offentlige indkøb;
19.

beklager, at den midlertidige organisationsplan for Tjenesten for EU's Optræden Udadtil ikke omfatter samtlige eksisterende enheder, der tager sig af planlægning og programmering af kriseberedskab, konfliktforebyggelse og fredsskabelse sammen med FSFP-strukturerne i henhold til Madridaftalerne; opfordrer i den forbindelse for det første til afholdelse af regelmæssige møder i en krisestyringskommission, som består af CMPD, CCPC, EUMS, SITCEN, enhederne for fredsskabelse, konfliktforebyggelse, mægling og sikkerhedspolitik, formanden for PSC, de geografiske afdelinger og andre politiske afdelinger, som hører under næstformanden/den højtstående repræsentants og generalsekretærens myndighed, med deltagelse af Kommissionens strukturer for humanitær bistand, civilbeskyttelse og den indre sikkerhed alt efter omstændighederne; sådanne måder skulle koordineres af den administrerende direktør for kriseberedskab; opfordrer næstformanden/den højtstående repræsentant og Kommissionen til at etablere med effektivt alarm- og beredskabssystem samt en stor, fælles kommandocentral, som er placeret hos Tjenesten for EU's Optræden Udadtil, og som er i stand til at sikre overvågning 24 timer i døgnet, syv dage i ugen, så man undgår det eksisterende dobbeltarbejde, der næppe er foreneligt med nødvendigheden af at råde over et passende overvågnings- og kriseberedskabssystem; mener, at der for at skabe passende synergi bør sikres regelmæssig koordinering og udveksling mellem dette system og det europæiske katastrofeberedskabscenter, som er under udvikling i Kommission, idet de respektive prærogativer dog skal respekteres; opfordrer for det andet til etablering af en permanent arbejdsstruktur blandt ovennævnte aktører ud over akut krisestyring for at udvikle fælles metoder, f.eks. inden for retsstatsopbygning eller reform af sikkerhedssektoren; anmoder for det tredje om en midtvejsrevision af de nuværende ordninger for at etablere en virkelig integreret strategisk planlægning og idéudvikling inden for krisestyring og fredsopbygning for Tjenesten for EU's Optræden Udadtil;
—

der henviser til Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (8), Europa-Parlamentet og Rådets direktiv 2009/29/EF af 23. april 2009 om ændring af direktiv 2003/87/EF med henblik på at forbedre og udvide ordningen for handel med kvoter for drivhusgasemissioner i Fællesskabet (9), Europa-Parlamentets og Rådets beslutning nr. 406/2009/EF af 23. april 2009 om medlemsstaternes indsats for at reducere deres drivhusgasemissioner med henblik på at opfylde Fællesskabets forpligtelser til at reducere drivhusgasemissionerne frem til 2020 (10), rapport fra Kommissionen om bæredygtighedskrav for anvendelsen af fast og gasformig biomasse til elproduktion, opvarmning og køling (KOM(2010)0011) og IPCC's fjerde vurderingsrapport, kapitel 9: "Forestry and the results of public consultation on the preparation of a report for a sustainability scheme for energy uses of biomass",
1.

bemærker, at EU’s mekanismer til at skabe konsensus og træffe fælles foranstaltninger gør det til en rollemodel for en regelbaseret international orden, og understreger derfor, at det er nødvendigt, at EU samarbejder med førende regionale magter og deltager aktivt i opbygningen og forbedringen af et internationalt miljø, som gør det muligt for EU at fremme sine værdier og interesser som krævet i traktaten; er af den opfattelse, at det navnlig på de områder, hvor EU har enekompetence eller delt kompetence, er afgørende i EU’s bestræbelser på at være en global aktør og beskytte sin stilling, at EU styrker den interne koordinering, der er nødvendig for at kunne tale med én stemme, og evner at forme det multilaterale samarbejde og gå foran i den fælles indsats for at imødegå internationale udfordringer, navnlig dem, der hidrører fra ansvaret for at beskytte og nødvendigheden af at øge sikkerheden for mennesker som et middel til at opnå global sikkerhed;
56.

mener, at en øget trevejsdialog mellem tilsynsmyndigheder, revisorer (både interne og eksterne) og virksomheder ville gøre det muligt at lokalisere væsentlige eller systemiske risici, der opdages på et tidligt stadium; tilskynder tilsynsmyndigheder, Det Europæiske Råd for Systemiske Risici, revisorer og virksomheder til at indlede åbne drøftelser og øge hyppigheden af møderne med henblik på at lette grundig tilsynsføring; anbefaler endvidere, at der afholdes bilaterale møder mellem revisorer og tilsynsmyndigheder for store finansielle institutioner; mener, at det er bestyrelsens og den interne revisors ansvar at sikre, at de nødvendige interne kontroller gennemføres for at fastslå systemiske risici og fastlægge en procedure, hvorefter bestyrelsen og tilsynsmyndighederne underrettes om disse risici, for at undgå negative følger;
25.

glæder sig over, at Indien støtter op om en effektiv ordning for intellektuelle ejendomsrettigheder og agter at udnytte den fleksibilitet, der er indeholdt i TRIPS-aftalen, i international og national lovgivning med henblik på at opfylde landets folkesundhedsmæssige forpligtelser, navnlig hvad angår adgang til livsvigtige lægemidler; opfordrer Indien til at gennemføre og håndhæve denne ordning konsekvent, samtidig med at adgangen til livsvigtige lægemidler forbedres; henstiller til EU og Indien at sikre, at forpligtelser under frihandelsaftalen ikke lægger hindringer i vejen for adgang til livsvigtige lægemidler, mens Indien udvikler sin industrikapacitet fra at være generisk til at være forskningsbaseret; støtter samarbejde mellem EU og Indien inden for deres respektive forskningsbaserede lægemiddelindustri med henblik på at sikre en vækst i denne sektor, der vil gavne begge parter;
10.

er af den opfattelse, at en omfattende bæredygtigheds- og konsekvensanalyse er et afgørende led i en samlet vurdering af handelsforbindelserne mellem EU og Japan; anmoder Kommissionen om inden for rimelig tid at forelægge en sådan analyse, som navnlig bør fokusere på de mulige fordele og ulemper ved styrkede handelsforbindelser mellem EU og Japan for alle de berørte sektorer og særlig for alle industrisektorer og for de mere følsomme sektorer som f.eks. bil-, elektronik-, fly- og maskinerisektorerne;
74.

gentager, at Pakistan spiller en central rolle i regionen, og at et stabilt, verdsligt og lovformeligt Pakistan er af afgørende betydning for stabiliteten i Afghanistan og regionen i bredere forstand; understreger endvidere Pakistans mulige rolle i den afghanske fredsproces; understreger, at Pakistan ikke må tjene som sikkert område for Al-Quaeda og Taleban; erkender, at de ødelæggende oversvømmelser i august 2010 har betydet et tilbageslag for Pakistans nye regering, der var begyndt at gøre fremskridt i håndteringen af en lang række udfordringer; opfordrer indtrængende Rådet og Kommissionen til sammen med det internationale samfund at udvise stærk solidaritet og konkret støtte som svar på Pakistans presserende behov for genopbygning og rehabilitering efter oversvømmelserne og på landets forhåbninger om at opbygge et robust og velstående samfund; glæder sig over og opfordrer til at intensivere EU's bestræbelser på at styrke den politiske støtte til fremskyndelse af institutions- og kapacitetsopbygningen i Pakistan og til at hjælpe Pakistans demokratiske institutioner med at bekæmpe ekstremismen, idet man navnlig søger at afskaffe blasfemilovene og at støtte Pakistans civilsamfund; opfordrer Pakistan til øjeblikkelig at tiltræde ikkespredningstraktaten og til fuldt ud at samarbejde med Det Internationale Atomenergiagentur i afdækningen af Pakistans atomarsenal og -faciliteter;
F.

der henviser til, at Ai Weiwei har opnået national og international berømmelse ved at offentliggøre navnene på de børn, der blev ofre for Sichuan-jordskælvet, og at han efterfølgende blev gennembanket af ukendte personer, hvilket førte til at han blev indlagt på et hospital i Tyskland,
14.

er dybt bekymret over den forværrede humanitære situation i Elfenbenskysten og i nabolandene, især i Liberia; opfordrer alle aktører i Elfenbenskysten til at sikre en sikker og uhindret adgang til alle dele af landet for humanitære organisationer på stedet; glæder sig over den forpligtelse, som EU har givet, som kommissær Georgieva har givet udtryk for, til at hjælpe med at løse den humanitære krise;
G.

der henviser til, at flere højtstående embedsfolk fra Timosjenko-regeringen sidder varetægtsfængslet forud for, at deres sag kommer for, heriblandt tidligere indenrigsminister Jurij Lutsenko, der er en af lederne af "Partiet for Folkets Selvforsvar", som er anklaget for embedsmisbrug og uretmæssig tilegnelse af midler, og som blev arresteret den 26. december 2010 for angiveligt ikke at have samarbejdet med anklagemyndigheden, og tidligere vicejustitsminister Jevhen Kornijtjuk, som blev arresteret den 22. december 2010 under anklage for lovbrud i forbindelse med offentlige udbud om juridiske tjenesteydelser,